Gedagte vir die dag: Is God toeganklik? | Maroela Media
Gedagte vir die dag: Is God toeganklik?
Jesus is naby aan die Vader en het direkte toegang tot die Vader. Daar is geen verhoudingsbreuk of sweempie van verwydering tussen Hulle nie. Ons het nie hierdie verhouding met die Vader nie weens die sonde wat ons van God skei. Jesus wil hierdie breuk oorbrug. Hy nooi ons om die versoening met God te aanvaar. Vra Jesus vandag om jou met die Vader te versoen, want Hy maak God toeganklik.
Niemand het God nog ooit gesien nie. Sy enigste Seun wat self ook God en baie na aan die Vader is, het Hom aan ons kom bekendmaak. (Johannes 1:18)
Die boodskap van versoening bestaan daarin dat God deur Christus die wêreld met Homself versoen het en nie die mense se oortredings teen hulle hou nie. Hierdie boodskap van die versoening het Hy aan ons opgedra om te gaan verkondig. (2 Korintiërs 5:19)